**[Писмо на Ейбрахам Линкълн до Класният ръководител на сина му](http://www.konstantinbg.com/%d0%bf%d0%b8%d1%81%d0%bc%d0%be-%d0%bd%d0%b0-%d0%b5%d0%b9%d0%b1%d1%80%d0%b0%d1%85%d0%b0%d0%bc-%d0%bb%d0%b8%d0%bd%d0%ba%d1%8a%d0%bb%d0%bd-%d0%b4%d0%be-%d0%ba%d0%bb%d0%b0%d1%81%d0%bd%d0%b8%d1%8f%d1%82/" \o "Писмо на Ейбрахам Линкълн до Класният ръководител на сина му)**

15 сеп

Уважаеми Учителю,

Знам, синът ми ще трябва да научи, че не всички хора са справедливи, не всички хора са истински. Но научете го, че на всеки негодник има и по един герой; че на всеки егоистичен политик, има и самоотвержен лидер. Научете го, че на всеки враг се пада и по един приятел.

Знам, ще отнеме време, но научете го, ако имате възможност, че всеки заслужен долар е далеч по-стойностен от пет намерени.

Преподайте му, да се научи да губи, а също и да се радва, когато победи.

Отдалечете го от завистта, ако имате възможност.

Преподайте му тайната на чистият, истински смях. Позволете му, рано да научи, че тираните са най-лесни за зачеркване.

Научете го, ако имате възможност, на чудото на книгите, но също така му оставете достатъчно време да размишлява над вечната мистерия на птиците в небето, пчеличките на слънце и цветята по зеления склон.

В училище го научете, че е далеч по-достойно да се провалиш, отколкото да измамиш.

Научете го да вярва в собствените си идеи, дори и всеки да му казва, че са грешни.

Научете го да бъде благороден към благородните хора и безпощаден към безпощадните.

Опитайте да дадете на сина ми силата да не последва тълпата, когато всички застават на страната на победителя.

Научете го да изслушва всеки човек, но също така го научете да пресява всичко, което чува през ситото на истината и да отнася само доброто, което е преминало.

Научете го, ако имате възможност, да се смее, когато е тъжен. Научете го, че няма срам в сълзите. Научете го да осмива циниците и да внимава с прекалено многото ласкавост.

Научете го да продава мускулите и мозъка си на предложилите най-високата цена; но никога да не поставя цена на сърцето и душата си.

Научете го да затваря ушите си за крещящата сган… и да се изправи и да се бие, ако смята, че е прав.

Отнасяйте се с него внимателно, но не го прегръщайте, защото само подложеното на огън става силна стомана.

Позволете му да има куража да бъде нетърпелив, позволете му да има търпението да бъде смел. Научете го винаги да вярва безкрайно в себе си, защото така той винаги ще има безпрекословна вяра в човечеството.

Това е голяма молба; но вижте, какво може да направите. Той е толкова чудесен малък човек, моя син.

Ейбрахам Линкълн

Превод: Константин Георгиев